JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael jätkab vahendustööd Ukraina sõja lõpetamiseks
Amnesty International ajab endiselt oma rida
Türgi tagastas Iisraelile tähtsa muinaseseme
Iisraeli peaminister Naftali Bennett ja välisminister Yair Lapid
teevad mõlemad omal tasemel reise, teostamaks tõelisi rahukõnelusi
sõja lõpetamiseks Venemaa ja Ukraina vahel.
Üheks probleemküsimuseks näib olevat see,
et kui peaminister Bennett hoidub igati
Venemaad käivitatud rünnaku eest hukka mõistmast,
et dialoogikanalit avatud hoida, mõistab välisminister Lapid,
kes näib pidavat end Iisraeli tõeliseks peaministriks,
Venemaa avalikult ründava poolena hukka.
Ründamisele polnud õigustust,
rääkis Lapid hiljuti oma Rumeenia visiidi kontekstis.
"Nõuame, et Venemaa lõpetaks tulistamised ja rünnakud
ning lahendaks probleemid kõnelustelaua ääres."
Iisrael teeb kõik koostöös Euroopa liitlaste ja USAga
rahumeelse lahenduse saavutamiseks
ja selle vägivaldse tragöödia lõpetamiseks,
ütles välisminister Yair Lapid.
Peaminister Bennett on teinud ettepaneku
rahukõneluste võõrustamiseks Jeruusalemmas.
Ukraina president Volodõmõr Zelenskõi
on väljendanud suurt huvi selle võimaluse vastu.
Ta teatas, et on valmis kõnelusteks,
kuid mitte alistuma ega ultimaatumeid aktsepteerima.
Ka Venemaa näitab ettevaatlikke märke valmidusest
käivitada tõelised kõnelused konflikti lõpetamiseks,
kus on hukkunud tuhandeid
ja üle kolme miljoni inimese on põgenenud kodudest.
Sõda pole sujunud Venemaa perspektiivist ootustekohaselt.
President Putin on vallandanud juba kaheksa kindralit
ja vahistanud mitmeid sõjaluure tippohvitsere,
kes vastutasid Ukraina sõjalise valmiduse analüüside eest.
Peaminister Naftali Bennett lahkus esmaspäeva õhtul valitsuse istungilt,
et vestelda telefonitsi Venemaa presidendi Vladimir Putini
ja Ukraina presidendi Volodõmõr Zelenskõiga.
Kõne Putiniga kestis ca 1,5 tundi,
mille vältel mehed arutasid erinevaid jõupingutusi
relvarahu saavutamiseks Ukrainas ja pürgimusi lasta Iisraelil osaleda
humanitaarabi edastamises kriisipiirkondadesse.
ÜRO allorgani Aatomienergia Agentuuri IAEA uute andmete järgi
on Iraanil juba praegu oluliselt enam kõrgele tasemele rikastatud uraani
kui varem teatatud.
Washingtonis asuv Teaduse ja Riikliku Julgeoleku Instituut ISIS
oli analüüsinud IAEA uusi raporteid
ja selle juht David Albright rääkis intervjuus Jewish Chronicle'le
et Iraanil on piisavalt lõhustuvat uraani
kahe tuumapommi ehitamiseks umbes nelja nädala pärast.
Albrighti sõnul on Iraanil täielik valmidus
rikastada relva tasemel uraani veel kahe tuumapommi jaoks
umbes nelja kuni kuue kuuga,
kui Viini kõnelustel riigi soovitud lõpptulemuseni ei jõuta.
Ja kui leping ka sõlmitakse, oleks selle kestus nii lühiajaline,
et selle allkirjastamisega seoses vabaneks Iraanile rohkesti raha
ja uusi võimalusi terrorirühmituste rahastamiseks
eelkõige Iisraeli-vastase tegevuse jaoks.
Kui Viinis sünnib leping, on selle eluiga Albrighti sõnul lühike,
ja annab Iraanile täieliku võimaluse rikastada uraani mis tasemeni tahes,
ilma et rahvusvaheline üldsus selle kohta midagi öelda saaks.
Rahvusvaheline, kuid riikidest sõltumatu inimõigusühendus
Amnesty International avaldas mõne nädala eest raporti,
mille järgi Iisrael on rassilist rõhumist harrastav apartheidiriik,
mis halastamatult Palestiina rahvast rõhub.
Raport mõisteti peaaegu kõigis lääneriikides hukka
kui täiesti alusetu, ebakohane ja reaalsustajuta,
kuid ühendus jätkab siiski sama, selgelt antisemiitlikku joont.
Selle USA osakonna juht Paul O'Brien
rääkis umbes nädala eest korraldatud meediaüritusel,
et tema nägemuse järgi ei taha isegi enamik Ameerika juute,
et Iisrael oleks juudiriik.
Tema meelest tahavad juudid muidugi teada, et seal on juudi pühamu,
koht, mida juudid võivad nimetada oma vaimseks koduks,
ja mis oleks selles kontekstis turvaline ja püsiv.
Kuid riiki nad ei tahtvat, vaid pigem turvalist kohta, kus elada.
O'Brien jätkas tõdemusega, et Amnesty on vastu mõttele,
mille järgi Iisrael tuleks säilitada riigina ja see peaks olema olulisim asi,
kui arutatakse Iisraeli ja palestiinlaste konflikti.
USA Esindajatekoja enamuse juht, demokraate esindav Steny Hoyer
nimetas Amnesty raportit
Iisraeli, selle ajaloo ja väärtuste jultunud väärtõlgenduseks.
Ka välisministeeriumi esindaja Ned Price
hoiatas selliste topeltstandardite kohandamise vastu Iisraeli suhtes.
Kuigi samal ajal arutatakse Austria pealinnas Viinis
JCPOA lepingu jätkamist või uuendamist
Iraani ja teiste P4+1 riikide ning USA vahel,
jätkab Iraani Revolutsioonikaart raketirünnakuid
ja nüüd juba USA objektide pihta Iraagis.
Vaid nädala eest tulistas Iraan 12 raketti
Iraagi kurdide alal asuvasse Erbili linna,
kus asub nii USA armeebaase kui ka üks riigi konsulaatidest Iraagis.
Osa rakettidest tabas konsulaadi naaberhooneid,
hävitades osa neist, kuid konsulaati raketid ei tabanud,
kuigi see oleks olnud täiesti võimalik ja just sinna mõeldudki.
Iraan väitis, et tegu polnud rünnakuga konsulaadi vastu,
vaid et see olevat olnud kättemaks Iisraeli sionistlikule valitsusele,
kellel olevat Erbilis salajane baas,
kust Iisrael olevat teinud rünnakuid Iraani sõjaväelaste vastu Süürias.
USA Välisministeeriumi teatel on aeg Viini kõnelusteks lõppemas
ja leping Iraaniga kas sünnib lähipäevil või jääb seis endiseks.
USA-l on VM esindaja sõnul võimatu aktsepteerida Iraani nõudmisi,
mis tagaksid, et kui Iraan lepinguga nõustub,
ei tohi ükski USA tulevastest valitsustest seda tühistada
või sellest taganeda.
Veidi rahumeelsemate teemade juurde.
Iisraelis tähistati möödunud nädalal puurimipüha, kus meenutatakse
Vana Testamendi Estri raamatus kirjeldatud sündmusi
ja toonase Pärsia aegseid plaane juutide hävitamiseks.
Teine märkimisväärne sündmus on seotud Türgiga,
mille lähenemine Iisraelile on taas edasi liikunud.
Tegu on nimelt seni Türgi valduses olnud
iidse heebreakeelse nn Siiloa tekstiga.
Küsimus on kivisse graveeritud paleo-heebrea keelses,
kuningas Hiskija aegses tekstis, ca 2700 aasta tagant,
mis kirjeldas Hiskija tunneli seinal seal toimunud sündmust,
kus tunnelit selle eri otstest kaevanud töölised teineteiseni jõudsid.
Reljeef eemaldati hiljem tunneli seinalt
ja asendati seal praegugi oleva vastava tekstiga.
Kivilaud tekstiga viidi Istanbuli muuseumi,
kus see on asunud alates meie ajaarvamise 400. aastast.
Iisrael on korduvalt palunud kivi tagastamist sinna, kuhu see kuulub,
kuid Türgi on, eriti Erdogani ajal,
korduvalt keeldunud seda loovutamast.
Nüüd, kui Türgi töötab jõuliselt suhete taastamiseks Iisraeliga,
on Erdogan soojenenud ka mainitud,
Iisraelile ülihinnalise muinaseseme suhtes.
Vastutasuks tahab Iisrael anda Türgile
ühe otomanide aegsele impeeriumile kuulunud eseme,
võimalik, et islami kultuurile omase küünlajala.
Mainitud Istanbuli muuseumis
on endiselt üks Herodese aegse templi tähtis ese -
plaat, kus mittejuute hoiatatakse surmanuhtlusega jätkamast teed
templi pühima paiga suunas.
Selle saatusest antud kontekstis ei räägitud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee